वी. जोहन
शिलांग (मेघालय). कांग्रेस के वरिष्ठ नेता डीडी लपांग ने आज मेघालय के मुख्यमंत्री पद की शपथ ली।
राजभवन में आयोजित एक समारोह में राज्यपाल आरएस मुशाहारी ने डीडी लपांग को पद एवं गोपनीयता की शपथ दिलाई। लपांग के अलावा उप मुख्यमंत्री मुकुल संगमा (कांग्रेस) और पांच मंत्रियों आरसी लालू (कांग्रेस), एमएम डांगू (कांग्रेस), अम्पारीन लिंगदोह (कांग्रेस), जेए लिंगदोह (यूडीपी) तथा एटी मंडोल (निर्दलीय) को भी शपथ दिलाई गई।
मेघालय में यूनाइटेड एलायंस की सरकार बनी है, जिसमें कांग्रेस और एक क्षेत्रीय दल यूनाइटेड डेमोकेटिक पार्टी शामिल हैं। गठबंधन को सदन में बहुमत साबित करने के लिए 15 दिन का समय दिया गया है। साठ सदस्यीय विधानसभा में गठबंधन के 37 विधायक हैं।
hne_Deva awa_Deva awa_Deva awa_Deva